Karansén 15
Kɛmɔɔbalu yé kafuɲɔhɔya mɔɔlu makô ɲala di ?
Anna kɛmɔɔbalu tɛ diina kuntiilu di, mɔɔ dôn tɛ élu sarala élula baaralu kôsɔn. Ikômi a tun yé kɛla ɲamɛn kafuɲɔhɔya fɔlɔlu kɔnɔ, kɛɛ mɛnlu bara kamali kɛwali ɲumanlu kɛ kan ma, wôlu lé yé suwandila “ Alla la kafuɲɔhɔya kanda ” kan ma (Kɛwalilu 20:28). Kɛmɔɔba wôlu kamalini Alla la lɔnniya rɔ, élu lé yé ɲɛyiralalu di kafuɲɔhɔya kɔnɔ. Kitabu kô élu ma : “ Alu kana wô kɛ diyagbôya di, kɔni alu yé wô kɛ diyaɲɛ di mɛn bɛnni Alla sago ma. Alu kana wô kɛ tɔnɔ dju kôsɔn, kɔni alu yé wô kɛ sɛwa ɲuman di ”. (Piyɛri I 5:1-3.) Élu yé mun kɛla an ɲɛ ?
Anna kô hamiya yé élu la, élu dôn yé élu djantola an dɔ. Kɛmɔɔbalu yé kafuɲɔhɔya ɲɛbilala, ka a kanda ani ka a madɛmɛn tola Alla la sila kan. Élu tɛ élu yɛrɛ kɛla kuntiilu di an kunna kɔni élu yé an madɛmɛnna lé, kamasɔrɔn élu ka a lɔn kô élu yé baara wô kɛla Alla lé ɲɛ (Kôrɛnte kalu II 1:24). Saagbɛngbɛnna yé ala saalu maminala a ɲuman la ɲamɛn, kɛmɔɔbalu yé fɛrɛ bɛɛ kɛla kôsa élu yé élula kafuɲɔhɔya mɔɔ kélén kélénna bɛɛ lɔn wô ɲan lé. — Talilu 27:23, TMN.
Élu yé an makaranɲala Alla diyana kô kɛ kan ma. Lɔkun bɛɛ kɔrɔ, kɛmɔɔbalu yé élu djantola anna ɲɔnbɛnlu kɛɲan rɔ kôsa bɛɛ la dɛnkɛnɛya yé wara (Kɛwalilu 15:32). Kɛɛ sɛbɛ wôlu lé yé kawandili baara ɲɛ, élu lé fanan yé an ladɛrila kawandili baara suu bɛɛ la.
Élu yé an kélén kélénna bɛɛ djidjala. Kɛmɔɔbalu yé an kélén kélénna bɛɛ madɛmɛnna, ka an djidja lɔ Kitabu la, kôsa an ɲé an sɛbɛ dôn Yahuwa bato kô rɔ. Élu yé wô kɛla karanbôn kɔnɔ, ni wô tɛ anna bônlu la. — Zaki 5:14, 15.
Ka bɔ élula baara wôlu la kafuɲɔhɔya kɔnɔ, baara gbɛrɛ ni dénbaya yé kɛmɔɔba siyaman bolo, élu kakan ka élu djanto wôlu fanan rɔ. An badénma mɛnlu yé baara baa wôlu kɛla an tɛma, an kakan ka wôlu gbiliya. — Tesalonike kalu I 5:12, 13.
Kɛmɔɔbalu la baara yé mun di kafuɲɔhɔya kɔnɔ ?
Kɛmɔɔbalu yé a yirala di kô élu yé élu djantola an dɔ ?
min_Latn kmb_Latn bam_Latn bam_Latn bam_Latn bam_Latn bam_Latn bam_Latn bam_Latn